रहाणे का स्ट्राइक रेट 200 से ऊपर, मोहित की इकोनॉमी 5 से भी कम
(IPL) Players Performance; How are Ajinkya Rahane, Mohit Sharma, Amit Mishra, Piyush Chawla Performing in  Indian Premier League  इंडियन प्रीमियर लीग (IPL) हेमशा से ऐसा मंच रहा है, जिससे नए खिलाड़ी मिले। वहीं कई खिलाड़ियों को इंडियन प्रीमियर लीग (IPL) टीम इंडिया में वापसी करने का एक सुनहरा मौका भी देता है
इंडियन प्रीमियर लीग (IPL) पहले सीजन से युवाओं के लिए टीम इंडिया का गेट-वे रही है। इस मंच पर परफॉर्म करके बुमराह-पंड्या सहित कई सितारों ने भारतीय टीम तक का सफर तय किया है। अब यह कई क्रिकेटर्स के लिए भारतीय टीम में वापसी करने का जरिया भी बनता जा रहा। इसका हालिया उदाहरण हैं अजिंक्य रहाणे।
टेस्ट टीम से बाहर हो चुके इस 34 साल के बल्लेबाज ने अपने मौजूदा सीजन के बेहतरीन प्रदर्शन के दम पर वर्ल्ड टेस्ट चैंपियनशिप (WTC) के फाइनल के लिए भारतीय टीम में जगह बना ली है।
आज इस स्टोरी में ऐसे ही कुछ क्रिकेटर्स पर चर्चा करेंगे, जो मौजूदा सीजन अपने दमदार प्रदर्शन से टीम इंडिया में वापसी की राह तलाश रहे हैं...
शुरुआत करते हैं रहाणे के प्रदर्शन से...
इस सीजन अजिंक्य रहाणे का नया अंदाज देखने को मिला 
इस सीजन में हमें एक नया अजिंक्य रहाणे देखने को मिला। भारतीय टेस्ट टीम में 15 महीने बाद वापसी करने वाले रहाणे इस सीजन में शानदार फॉर्म में हैं। उन्होंने IPL में इस साल पावरप्ले में 222.22 के स्ट्राइक रेट से रन बनाए हैं।
इस सीजन में मुंबई के खिलाफ जब चेन्नई मुश्किल में थी तो रहाणे ने 27 गेंदों में 61 रन की पारी खेलकर टीम की जीत में अहम भूमिका निभाई। रहाणे ने दो रनों के साथ शुरुआत की और स्टेडियम के हर दिशा में शॉट लगाए। उन्होंने ने सिर्फ 19 गेदों में अर्धशतक पूरा किया। साल 2020 के बाद IPL में उनका ये पहला अर्धशतक था।
बीते 22 दिसंबर को कोच्चि में हुई नीलामी में रहाणे का नाम आया, तब सिर्फ चेन्नई सुपर किंग्स ने उनमें रुचि दिखाई। रहाणे का IPL में पिछले सीजन में कोलकाता के लिए खास परफॉर्मेंस नहीं था। इस कारण वे अपनी बेस प्राइस 50 लाख रुपए पर CSK में शामिल हुए। हाल ही में 27 मार्च को BCCI ने खिलाड़ियों का कॉन्ट्रैक्ट जारी किया। जिसमें उनका नाम नहीं था।
रहाणे ने साल 2016 में अपना आखिरी T20I मुकाबला खेला था, वहीं साल 2018 में वनडे और 2022 में आखिरी टेस्ट मैच खेलने उतरे थे।
बेंगलुरु के खिलाफ रितुराज गायकवाड जल्दी आउट हो गए थे, लेकिन रहाणे ने 20 गेंदो में 37 रनों की पारी खेली। KKR के खिलाफ उन्होंने 29 गेंदों पर नाबाद 71 रन बनाए। रहाणे बल्लेबाजी के साथ-साथ फील्डिंग में भी कमाल कर रहे हैं।
इस पोल में हिस्सा लेकर अपनी राय जरूर दें...
गुजरात के लिए हीरो साबित हो रहें मोहित शर्मा
गुजरात टाइटंस के तेज गेंदबाज मोहित शर्मा ने इस सीजन में शानदार प्रदर्शन कर हैरान कर दिया है। मोहित को पूरे तीन साल बाद IPL में मैच खेलने का मौका मिला है। इससे पहले उन्होंने IPL 2020 में केवल एक मैच खेला था। तब से वे IPL में किसी टीम की प्लेइंग-11 का हिस्सा नहीं बने थे, लेकिन अच्छी बात यह रही कि उनकी वापसी धमाकेदार रही।
मोहित ने पंजाब के खिलाफ दो विकेट लिए, वहीं लखनऊ के खिलाफ गुजरात की जीत के हीरो भी 34 साल के मोहित शर्मा रहे। उन्होंने आखिरी ओवर में लखनऊ को 12 रन नहीं बनाने दिए। लखनऊ के खिलाफ मोहित के आखिरी ओवर में चार विकेट भी गिरे। मोहित ने इस सीजन में 3 मैच खेले हैं और 4 विकेट लिए हैं। इस दौरान उन्होंने 54 गेंदों में सिर्फ 42 रन खर्च किए।
टीम इंडिया के लिए मोहित ने वनडे डेब्यू एक अगस्त, 2013 को जिम्बाब्वे के खिलाफ किया था और आखिरी वनडे 25 अक्टूबर, 2015 को दक्षिण अफ्रीका के खिलाफ खेला था। मोहित ने टी-20 इंटरनेशनल डेब्यू 30 मार्च 2014 को ऑस्ट्रेलिया के खिलाफ और आखिरी टी-20 पांच अक्टूबर 2015 को खेला था। उन्हें 2022 में गुजरात ने नेट गेंदबाज के रूप में प्रयोग किया। इस सीजन में उन्हें गुजरात ने 50 लाख रुपए में खरीदा।
पीयूष चावला ने साल 2012 में आखिरी इंटरनेशनल मुकाबला खेला था
IPL 2021 में सिर्फ एक मैच खेलने वाले पीयूष चावला IPL 2023 में मुंबई इंडियंस की ओर से खेल रहे हैं। IPL 2022 ऑक्शन में वह अनसोल्ड रहे थे। इस सीजन में अब तक खेले गए कुल 6 मैचों में पीयूष चावला 9 विकेट अपने नाम कर चुके हैं। इस दौरान उनकी इकॉनमी भी सिर्फ 6.87 की रही है।
मुंबई इंडियंस के स्पिनर पीयूष चावला ने रविवार (16 अप्रैल) को कोलकाता नाइट राइडर्स के खिलाफ मैच में लाजवाब गेंदबाजी की। उन्होंने अपने 4 ओवर के स्पेल में महज 19 रन देकर एक विकेट झटका। पीयूष चावला टीम इंडिया के लिए भी काफी क्रिकेट खेल चुके हैं। साल 2006 में उन्होंने इंटरनेशनल डेब्यू किया था। उन्होंने आखिरी इंटरनेशनल मैच दिसंबर 2012 में खेला था। इतने लंबे अरसे से इंटरनेशनल क्रिकेट से दूर रहने के बावजूद वह IPL के इस सीजन में लाजवाब गेंदबाजी कर रहे हैं।
अमित मिश्रा को IPL 2022 में नहीं मिला था कोई भी खरीददार
लखनऊ सुपर जायंट्स के स्टार स्पिनर अमित मिश्रा को IPL 2022 मेगा ऑक्शन में कोई भी खरीददार नहीं मिला था, जिससे सभी उनका करियर खत्म मान रहे थे, लेकिन फिर IPL 2023 मिनी ऑक्शन में उन्हें लखनऊ सुपर जायंट्स की टीम ने 50 लाख के बेस प्राइस पर खरीद लिया।
अमित मिश्रा ने हैदराबाद के खिलाफ चार ओवर में सिर्फ 23 रन दिए और दो विकेट हासिल किए। इतना ही नहीं 40 साल के खिलाड़ी ने गुजरात की टीम के खिलाफ मैच में 1 विकेट हासिल किया और इसी के साथ वह अब IPL इतिहास में तीसरे सबसे ज्यादा विकेट लेने वाले गेंदबाज हैं। अमित टीम इंडिया के लिए अपना आखिरी मैच साल 2016 में खेले थे।
संदीप ने चेन्नई के खिलाफ फेंके थे लगातार तीन यॉर्कर
राजस्थान रॉयल्स (RR) के स्टार तेज गेंदबाज प्रसिद्ध कृष्णा चोटिल होने की वजह से IPL 2023 से बाहर हो गए। इसके बाद राजस्थान ने अपने टीम में संदीप शर्मा को शामिल कर लिया। संदीप को IPL 2023 मिनी ऑक्शन में किसी भी टीम ने नहीं खरीदा था। उन्होंने पावरप्ले और डेथ ओवर्स में शानदार गेंदबाजी की है।
संदीप ने चेन्नई सुपर किंग्स (CSK) के खिलाफ आखिरी ओवर में 20 रन बचाए और राजस्थान की टीम को जीत दिलाई। उस आखिरी ओवर में रवींद्र जडेजा और एमएस धोनी जैसे खिलाड़ी बैटिंग कर रहे थे। CSK को आखिरी तीन गेंदों पर जीत के लिए 7 रनों की जरूरत थी, लेकिन उस समय संदीप ने लगातार तीन यॉर्कर गेंद डालकर धोनी और जडेजा को 3 रन ही दिए और राजस्थान को मैच जिताने में खास मदद की। संदीप ने टीम इंडिया के लिए दो टी-20 मैच खेले हैं, जिसमें एक विकेट शामिल है। उसके बाद उन्हें कभी मौका नहीं मिला, लेकिन इस सीजन उनका प्रदर्शन शानदार रहा है।
स्पोर्ट्स की अन्य खबरें पढ़ें... 
रहाणे की 15 महीने बाद टेस्ट टीम में वापसी:WTC फाइनल में ऑस्ट्रेलिया के खिलाफ खेलेंगे, टीम में 6 स्पेशलिस्ट बैटर पर सूर्यकुमार नहीं
वर्ल्ड टेस्ट चैंपियनशिप (WTC) फाइनल के लिए भारत ने 15 सदस्यीय टीम की घोषणा कर दी है। टीम में मुंबई के बैटर अजिंक्य रहाणे का भी नाम है। 15 महीने बाद उन्हें टीम इंडिया में जगह दी गई है। रहाणे ने अपना पिछला मुकाबला 11 जनवरी 2022 को साउथ अफ्रीका के खिलाफ खेला था। टीम में 6 स्पेशलिस्ट बैटर शामिल किए गए हैं, पर इनमें सूर्यकुमार यादव का नाम नहीं है। पूरी खबर पढ़ने के लिए यहां क्लिक करें...
50वें जन्मदिन पर सचिन को SCG ने दिया सम्मान:तेंदुलकर और ब्रायन लारा के नाम पर रखे गए मैदान के गेट
ऑस्ट्रेलिया के सिडनी क्रिकेट ग्राउंड (SCG) ने सोमवार को सचिन तेंदुलकर और ब्रायन लारा के नाम पर गेट के सेट का अनावरण किया। SCG ने आज का दिन इसलिए चुना क्योंकि, आज सचिन का जन्मदिन था। साथ ही इसी दिन यानी 24 अप्रैल के दिन 1993 में लारा ने अपनी 30वीं सेंचुरी भी स्कोर की थी। पूरी खबर पढ़ने के लिए यहां क्लिक करें...